ธพว.อัดสินเชื่อเถ้าแก่บุกลูกค้าตลาดเอ็มเอไอ
ธพว.จับมือ ตลท.อัด สินเชื่อให้เอสเอ็มอีเสริมแกร่งก่อนยกระดับขึ้นจดทะเบียนในตลาดหลักทรัพย์ใหม่
29 ส.ค. 2561

ธพว.จับมือ ตลท.อัด สินเชื่อให้เอสเอ็มอีเสริมแกร่งก่อนยกระดับขึ้นจดทะเบียนในตลาดหลักทรัพย์ใหม่
นายมงคล ลีลาธรรม กรรมการ ผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ เอสเอ็มอีแบงก์ เปิดเผยว่า ได้ร่วมกับตลาดหลักทรัพย์แห่งประเทศไทย (ตลท.) บรรษัทประกันสินเชื่ออุตสาหกรรมขนาดย่อม (บสย.) จัดโครงการสินเชื่อพิเศษโอกาสเข้าถึงแหล่งเงินทุนของ ผู้ประกอบการ ผ่านสินเชื่อเถ้าแก่ 4.0 ซึ่งยังเหลือวงเงินปล่อยกู้อีก 4,000 ล้านบาท และสินเชื่อเศรษฐกิจติดดาว ที่ยังเหลือวงเงินปล่อยกู้อีก 3 หมื่นล้านบาท
ทั้งนี้ เปิดโอกาสให้ผู้ประกอบการเอสเอ็มอี ผู้ประกอบธุรกิจเพื่อสังคม และกลุ่มผู้ประกอบการสตาร์ทอัพ มีโอกาสได้เข้าถึงสินเชื่อและยกระดับธุรกิจต่อไป
นายกฤษฎา เสกตระกูล รองผู้จัดการ หัวหน้าสายงานพัฒนาความรู้ตลาดทุน และหัวหน้าสายงานพัฒนาธุรกิจเพื่อความยั่งยืน ตลท. กล่าวว่า ตลท.มีแพลตฟอร์ม LIVE สำหรับให้ผู้มีเงินทุนกับผู้ที่ ต้องการเงินทุนในช่วงเริ่มต้นได้มาพบกัน เพื่อให้ได้แหล่งเงินทุนต้นทุนต่ำ และถ้าสามารถขยายธุรกิจเติบโตได้ขึ้นมาถึงระดับกลางๆ ก็สามารถเข้าจดทะเบียนในตลาดหลักทรัพย์ เอ็ม เอ ไอ ได้ และเข้าสู่ตลาดหลักทรัพย์แห่งประเทศไทย หรือ SET